Ақша массасы және ақша базасы

Ақша айналысының негізгі сандық көрсеткіштерінің біріне **ақша массасы** мен **ақша базасы** жатады.

## Ақша массасы
***Ақша массасы''' — жеке тұлғаларға, [[кәсіпорын]]дарға және мемлекетке тиісті және шаруашылық айналымына қызмет ететін сатып алу және төлем құралдарының жиынтығы.''

Белгілі бір күндегі және белгілі бір кезеңдегі [[Ақша айналысының заңы|ақша айналысының]] сандық өзгерісін талдау үшін, сондай-ақ ақша массасының өсуі мен көлемін реттеуге байланысты шараларды жасау үшін әртүрлі көрсеткіштер пайдаланылады. Ондай көрсеткіштерді ақша агрегаттары деп атайды.

Өнеркәсібі жағынан дамыған елдердің қаржылық статистикасында ақша массасын анықтау барысында төмендегідей ақша агрегаттары қолданылады:

*<tt>Ml</tt> агрегаты, яғни ол айналыстағы нақты ақшаларды (банкноттар мен монеталарды) және банктегі ағымдық шоттардағы қаражаттарды камтиды;
*<tt>М2</tt> агрегаты, ол <tt>Ml</tt> агрегаты қосылған коммерциялық банктердегі мерзімді және жинақ салымдарынан (төрт жылға дейінгі) тұрады;
*<tt>МЗ</tt> агрегаты, ол <tt>М2</tt> агрегаты қосылған арнайы несиелік мекемелердегі жинақсалымдарын кұрайды;
*<tt>M4</tt> агрегаты, ол <tt>МЗ</tt> агрегаты қосылған ірі коммерциялық банктердегі депозиттік сертификаттардан тұрады.

[[Америка Құрама Штаттары|АҚШ-та]], ақша массасын анықтауда төрт ақша агрегатын, [[Жапония]] мен [[Германия]]да — үш, [[Англия]] мен [[Франция]]да — екеу, [[Ресей]]де — үш ақша агрегаттары пайдаланылады.

Қазақстанда ақша массасына [[Қазақстан Ұлттық банкі|Ұлттық Банк]] пен екінші деңгейдегі банкілердің баланстық шоттарын шоғырландыру негізіңде анықталады және оның құрамына айналыстағы қолма-қол ақша және резидент занды тұлғалар мен үй шаруашылығы (жеке тұлғалардың) депозиттері жатады.

Қазақстан Республикасында [[Қазақстан Ұлттық банкі|Ұлттық Банктің]] 12.01.1995 жылы Директорлар кеңесінің № 2 хаттамасымен бекітілген «''Ақша массасын, ақша базасын анықтау әдісі және ішкі және сыртқы активтерді анықтау барысында баланстық шоттарды жіктеу туралы ережесіне''» сәйкес ақша базасы мен ақша массасы есептеледі.

== Ақша базасы ==
Аталған ережеге сәйкес, ***ақша базасы** (<tt>MB</tt>) — бұл міндеттемелерге жататын резервтік және бастапқы ақшаларды білдіреді.''

ҚҰБ-нің соңғы жылдардағы есептеулеріне байланысты, ақша базасы (резервтік ақша) мыналардан тұрады:

#ҚҰБ-нің айналымға шығарған қолма-қол ақшаларынан (ҚҰБ- нің кассасындағы қолма-қол ақшаларды коспағандағы немесе Ұлттық Банктен тыс қолмақол ақшалардан);
#ЕДБ-дің аудармалы және басқа депозиттерінен; банктік емес қаржылық ұйымдардың аудармалы депозиттерінен;
#ҚҰБ-гі мемлекеттік және мемлекеттік емес қаржылық емес ұйымдардың теңгедегі ағымдағы шоттарынан.

Қазақстандағы негізгі ақша агрегаттарына, қазіргі кезде ақша [[несие]] статистикасын жасау және таддауда қолданылып жүрген, ақша базасы мен белгіленуі <tt>МЗ</tt> — ақша массасы жатады. Ақша массасы құрылымына мынадай ақша агрегаттары жатады:

*<tt>М0</tt> (айналыстағы қолма-қол ақша, немесе банк жүйесінен тыс ақша);
*<tt>Ml</tt> = <tt>М0</tt> + банктік емес занды тұлғалар мен халықтың теңгедегі аудармалы депозиттері;
*<tt>М2</tt> = <tt>М1</tt> + теңгедегі басқа да депозиттер және банктік емес занды тұлғалар мен халықтың шетел валютасындағы аудармалы депозиттері;
*<tt>МЗ</tt> (ақша массасы) = <tt>М2</tt> + банктік емес заңды тұлғалар мен халықтың шетел валютасындағы басқа да депозиттері.

Мұндағы,

***Аудармалы депозиттер*** — 
*1) әрқашан айып-пұлсыз және шектеусіз атаулы құнымен ақшаға ауыстырылады; 
*2) чектің, траттаның немесе жиро-кепілдіктің көмегімен еркін айналады; 
*3) төлемдер жүргізуде кеңінен қолданылады. Аудармалы депозиттер қысқа ақша массасының бір бөлігін құрайды.

***Басқа депозиттер*''' — негізінен ол, белгілі уақыт аралығынан кейін ғана алынатындығы немесе әртүрлі шектеулері жай коммерциялық операцияларда біраз қолайсыздық туғызатын және жинақ тетігіне қойылатын талаптарға жоғары дәрежеде сай келетін жинақ және мерзімді депозиттер. Басқа депозиттер, сонымен қатар, шетел валютасында салынған басқа салымдар мен депозиттерді қамтиды.

Ақша базасының ақша массасына ықпал етуі ақша мультипликаторы көмегімен мынадай формула арқылы есептеледі:

: Ам = МЗ (ақша массасы) / MB (ақша базасы)

Егер, мысалға ақша мультипликаторы 2,0-ге тең болса, онда ақша базасының әрбір теңгесі 2 теңге жасауға қабілеттігін көрсетеді. 2008 жылы ақша массасындағы депозиттердің өсуі, ақша мультипликаторының мәнін, өткен жылмен салыстырғанда 3,15-дан 4,36-ге дейін өсіріп отыр.

Ақша массаның жалпы ішкі өнімге (ЖІӨ) қатынасы арқылы экономиканың монетизациялану коэффициентін (Км) анықтауға болады.

: Км = (МЗ (ақша массасы) / ЖІӨ) x 100

## Дереккөздер


Санат:Ақша

be-x-old:Грашовая маса